OLA 201 Olasz fonetika és fonológia

**A kurzus célja**: A kurzus célja a beszéd artikulációs sajátosságainak bemutatása. A hallgató megismeri az ide vonatkozó alapfogalmakat, a beszédprodukcióban résztvevő hangképző szerveket, a beszéd szegmentális és a szupraszegmentális összetevőit különös tekintettel az olasz nyelvre. A hallgató képes lesz elemezni az olasz szavakban végbemenő fonológiai jelenségeket (hasonulások, palatalizáció, zöngésedés), az olasz szavak szótagszerkezetét, a hangsúly szerepét az olasz nyelvben.

**Alkalmazott módszer:** Frontális előadás.

**Kompetenciák:** Az olasz nyelven tartott előadás során fejlődik a hallgatók idegen nyelvi kompetenciája, megfigyelési, kódolási képessége, analízisre, szintézisre, összehasonlításra való képessége.

**Értékelés**: írásbeli vizsga, amelyben a hallgatók az egész anyagot átfogó kisebb kifejtendő kérdésekre válaszolnak olaszul

**Kurzusleírás**:

1) Fonetika és fonológia. Alapfogalmak: fonémák, hangok, allofónok, grafémák.

2) A hangképző szervek és funkcióik. Az olasz hangok csoportosítása (magánhangzók – mássalhangzók – félmássalhangzók)

3) A magánhangzók fonetikai szempontú elemzése, leírása. Közös tulajdonságok, a magánhangzók csoportosítása.

4) A mássalhangzók fonetikai szempontú elemzése, leírása. Zöngésség, a képzés módja és helye.

5) A fonológia. Megkülönböztető jegyek, fonológiai szabályok.

6) Fonológiai és morfo-fonológiai jelenségek. Hasonulás, palatalizáció, zöngésedés.

7-8) A szótag. A szótag típusai, a szótag szerkezete.

9) Prozódiai jelenségek. A hangsúly típusai és helye. A tónus és az intonáció.

10) A hangsúly helyétől függő jelenségek. A *dittongo mobile*, a hanghosszúság változása.

11-12) Regionális kiejtések.

Ajánlott bibliográfia:

L. Canepari, *Introduzione alla fonetica*, Einaudi, Torino 1979.

Kassai Ilona, *Fonetika*, Budapest, Nemzeti Tankönyvkiadó 1998.

M. Nespor, *Fonologia,* Il Mulino, Bologna 1993.